รีวิวกองทุน ASP-POWER: เติบโตไปกับธุรกิจ 3 พลังงานแห่งอนาคต - FINNOMENA
พลังงานทางเลือก แบตเตอรี่แบบลิเธียม รถยนต์ไฟฟ้า กำลังจะกลายเป็นแหล่งพลังงานแห่งอนาคต เลือกลงทุนผ่าน 3 พลังงานหลักในที่เดียวได้ผ่านกองทุน ASP-POWER ได้เลยครับ
8 ก.ย. 2564

โลกเปลี่ยนวิถีเปลี่ยน พลังงานรูปแบบใหม่กำลังเติบโตอย่างร้อนแรง ในประสิทธิภาพที่สูงกว่า
ภาพแสดงการคาดการณ์แนวโน้มการติดตั้งแผงโซลาร์เซลล์ในอนาคต ที่มา: เอกสารการขายกองทุน ASP-POWER (IPO)
การใช้พลังงานทางเลือกมีแนวโน้มเติบโตขึ้นเรื่อย ๆ โดยพลังงานแสงอาทิตย์มีแนวโน้มเติบโตถึง 3 เท่าในอีก 10 ปีข้างหน้า
พลังงานแสงอาทิตย์อาจลดต้นทุนการผลิตไฟฟ้าได้แบบเหลือเชื่อในอนาคตจากการพัฒนาอย่างต่อเนื่อง จากต้นทุน $1.59 ต่อวัตต์ในปี 2011 เป็น $0.37 ดอลลาร์ต่อวัตต์ 
 ภาพแสดงการคาดการณ์แนวโน้มการการเติบโตของแบตเตอรี่ลิเธียมไอออนในอนาคต ที่มา: เอกสารการขายกองทุน ASP-POWER (IPO)
การใช้แบตเตอรี่แบบลิเธียมไอออนกำลังเป็นที่แพร่หลายในวงการสมาร์ทโฟนและรถยนต์ไฟฟ้า และอาจเติบโตสูงถึง 5-6 เท่าในอีก 10 ปีข้างหน้า จากคุณสมบัติชาร์จง่าย ชาร์จเร็ว ใช้ได้นาน และเป็นมิตรกับสิ่งแวดล้อม
ภาพแสดงการคาดการณ์การเติบโตของยอดขายรถยนต์ไฟฟ้า (เฉลี่ย) ที่มา: เอกสารการขายกองทุน ASP-POWER (IPO)
อุตสาหกรรมรถยนต์ไฟฟ้ากำลังเติบโตอย่างก้าวกระโดด และอาจส่งผลให้ธุรกิจที่เกี่ยวข้องเติบโตไปด้วย ไม่ว่าจะเป็นแร่ทองแดงที่เป็นส่วนหนึ่งของการผลิตแบตเตอรี่ หรือ semidonductor ต่าง ๆ
ในอีก 10 ปีข้างหน้ายอดขายรถยนต์ไฟฟ้าอาจเติบโตถึง 7-14 เท่า และอาจแซงรถยนต์แบบปกติได้ในปี 2037
สร้างแผนและเปิดบัญชีกองทุนรวมกับ FINNOMENA สะดวก รวดเร็ว เปิดออนไลน์ ไม่ต้องส่งเอกสารให้ยุ่งยาก พร้อมเลือกซื้อกองทุนกว่า 1,000 กอง จาก 22 บลจ. ครอบคลุมทุกบลจ. ในประเทศไทย สร้างแผนและเปิดบัญชี คลิก: https://finno.me/open-plan
ASP-POWER ลงทุนใน 3 พลังงานแห่งอนาคต
ASP-POWER ลงทุนในธุรกิจที่ผลิตและใช้ประโยชน์จากพลังงานแห่งอนาคต 3 รูปแบบด้วยกัน ไม่ว่าจะเป็น
พลังงานหมุนเวียน เช่น พลังงานแสงอาทิตย์ พลังงานลม และอื่น ๆ ซึ่งถือว่าเป็นพลังงานที่มีต้นทุนที่ต่ำกว่าน้ำมัน
ลงทุนผ่านบริษัทผู้ผลิตแบตเตอรี่รวมไปถึงเทคโนโลยีที่เกี่ยวกับลิเธียมซึ่งเป็นแบตเตอรี่ที่ใช้กันอย่างแพร่หลายในอุตสาหกรรมสมาร์ทโฟนมือถือ จากการที่มีความจุที่สูงกว่า ชาร์จได้เร็วกว่า รวมไปถึงไม่ต้องเสียแรงชาร์จให้เต็มในครั้งแรกเหมือนแบตเตอรี่มือถือรุ่นก่อน ๆ
ลงทุนในบริษัทผู้ผลิตรถยนต์ไฟฟ้าและส่วนประกอบ ซึ่งเป็นอุตสาหกรรมยานยนต์แห่งอนาคต ที่พัฒนามาอย่างต่อเนื่อง และมีข้อได้เปรียบที่ชัดเจนกว่ารถแบบใช้น้ำมัน ด้วยต้นทุนที่ถูกกว่า
ASP-POWER ลงทุนผ่าน 3 กองทุนพร้อมการจัดการแบบยืดหยุ่นเพื่อผลตอบแทนที่ดีที่สุด
1) iShares Global Clean Energy ETF (ICLN)
กองทุน ETF จากค่าย iShares ที่เน้นลงทุนในพลังงานทางเลือกอย่างพลังงานแสงอาทิตย์ พลังงานลม และพลังงานสะอาดในรูปแบบอื่น ๆ
2) Global X Lithium & Battery Tech ETF (LIT)
ลงทุนแบบจัดเต็มในเทคโนโลยีลิเธียมจากการขุดและการกลั่นแร่ดังกล่าว ไปจนถึงการผลิตแบตเตอรี่
3) KraneShares Electric Vehicles & Future Mobility ETF
เฟ้นหาการลงทุนในบริษัทยานยนต์ไฟฟ้าหรือมีส่วนเกี่ยวเนื่องกับการพัฒนา ในส่วนของการผลิต เทคโนโลยีไร้คนขับ แบตเตอรี่แบบลิเธียม รวมไปถึงโครงสร้างพื้นฐานเกี่ยวกับไฟฟ้า
*กองทุนอาจลงทุนในแต่ละธีมในสัดส่วนเท่า ๆ กัน แต่อาจมีการปรับเปลี่ยนได้ในอนาคต
สัดส่วนหุ้นหลักที่ลงทุนในแต่ละกองทุน
1) iShares Global Clean Energy ETF (ICLN)
สัดส่วนหุ้นหลักกองทุน iShares Global Clean Energy ETF (ICLN) ที่มา: ishares.com  วันที่: 26 กุมภาพันธ์ 2021
1.1) PLUG POWER INC
ผู้ให้บริการเทคโนโลยีพลังงานทางเลือก ผลิตเซลล์พลังงานแบบไฮโดรเจนที่ใช้สำหรับอุตสาหกรรมและสำหรับตลาดพลังงานสะอาด ซึ่งมีสินค้าและบริการหลัก ๆ อย่าง Genkey ที่ช่วยให้คำปรึกษาในการปรับเปลี่ยนในการใช้เซลล์พลังงานทางเลือก, GenDrive เซลล์พลังงานสำหรับพาหนะ, GenFuel ระบบการขนส่งพลังงานแบบไฮโดรเจน, และ GenCare สำหรับให้บริการการดูแลผลิตภัณฑ์จาก GenDrive และ GenFuel
1.2) ENPHASE ENERGY INC
ผู้ให้บริการการจัดการพลังงานทางเลือกตั้งแต่ต้นจนจบ ตั้งแต่การดีไซน์ระบบ การพัฒนา การผลิต ไปจนถึงการขาย อย่างครบครัน ซึ่งมีผลิตภัณฑ์อย่างอุปกรณ์ Microinverter ซึ่งเป็นอุปกรณ์ที่ใช้คู่กับแผงโซลาร์เซลล์รูปแบบใหม่ ซึ่งใช้แผงวงจรแบบแยกที่จะช่วยลดการขัดข้อง จากเดิมที่เป็นการต่อรวมกันรวดเดียว
1.3) DAQO NEW ENERGY ADR REPRESENTING
บริษัทผู้ผลิต Polysilicon (ใช้ในแผงโซลาร์เซลล์ แผงวงจรและอุปกรณ์ semiconductor) และ wafer         (ซิลิคอนเกรดที่ใช้สำหรับ semiconductor) ในจีนซึ่งใช้เป็นฉนวนสำหรับอุตสาหกรรมมาแรงอย่าง semiconductor และแผงโซลาร์เซลล์ โดยปัจจุบันมีกำลังการผลิตอยู่ที่ 12,150 เมตริกตันในเขต ซินเจียง
2) Global X Lithium & Battery Tech ETF (LIT)
สัดส่วนหุ้นหลักกองทุน Global X Lithium & Battery Tech ETF (LIT) ที่มา: globalxetfs.com  วันที่: 26 กุมภาพันธ์ 2021
2.1) ALBEMARLE CORP
บริษัท ผู้ให้บริการระดับโลกในการพัฒนา การผลิต ในส่วนของสารเคมีเฉพาะทาง เช่น ลิเธียม ซึ่งเป็นสารสำคัญที่เปรัยบเสมือนแขนขาของแบตเตอรี่สมาร์ทโฟนและรถยนต์ไฟฟ้าในปัจจุบัน
2.2) GANFENG LITHIUM CO LTD-A
บริษัทจากจีนที่เน้นวิจัย พัฒนา และผลิต ในส่วนของผลิตภัณฑ์ที่เกี่ยวกับลิเธียมโดยเฉพาะ มีทั้งแบบเป็นสารประกอบ เหล็กลิเธียมไปจนถึงแบตเตอรี่ลิเธียม
2.3) SAMSUNG SDI CO LTD
บริษัท จากเกาหลีชื่อคุ้นหูอย่าง SAMSUNG ที่หันมาทำในส่วนของแบตเตอรี่ที่ทั้งผลิต จัดจำหน่าย แบตเตอรี่มือถือ แบตเตอรี่ยานยนต์ รวมไปถึงอุปกรณ์เก็บพลังงาน ซึ่งจัดจำหน่ายสินค้าทั้งในและต่างประเทศ
3) KraneShares Electric Vehicles & Future Mobility ETF
สัดส่วนหุ้นหลักกองทุน KraneShares Electric Vehicles & Future Mobility ETF ที่มา: kraneshares.com  วันที่: 26 กุมภาพันธ์ 2021
3.1) NIO INC – ADR
บริษัท ผลิตและจัดจำหน่ายรถยนต์ไฟฟ้าจากจีน ที่มีระบบไร้คนขับและเทคโนโลยี AI โดยมีสินค้าอย่างรถ SUV 7 ที่นั่งที่เร่งความเร็วถึง 100 กม/ชม. ในเวลา 4.4 วินาที
3.2) INFINEON TECHNOLOGIES AG
บริษัทเทคโนโลยีจากเยอรมันที่ออกแบบ พัฒนาและผลิต semiconductor สำหรับยานยนต์ อุตสาหกรรมต่าง ๆ และชิปต่าง ๆ
3.3) SOUTHERN COPPER CORP
บริษัท ผู้ผลิตโลหะทองแดงซึ่งเป็นส่วนสำคัญสำหรับใช้ในการผลิตแบตเตอรี่และมอเตอร์ไฟฟ้า ซึ่งการใช้ทองแดงกำลังมีการเติบโตล้อไปกับรถยนต์ไฟฟ้าในปัจจุบัน
ภาพแสดงแนวโน้มความต้องการแร่ทองแดงในรถยนต์ไฟฟ้ารูปแบบต่าง ๆ ที่มา: copperalliance.org วันที่: 17 มิถุนายน 2017
ผลตอบแทนของทั้ง 3 กองทุน
1) iShares Global Clean Energy ETF (ICLN)
ผลตอบแทนย้อนหลังกองทุน iShares Global Clean Energy ETF (ICLN) ที่มา: ishares.com   วันที่: 26 กุมภาพันธ์ 2021 (Fact Sheet 31 ธันวาคม 2020)
ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
2) Global X Lithium & Battery Tech ETF (LIT)
ผลตอบแทนย้อนหลังกองทุน Global X Lithium & Battery Tech ETF (LIT) ที่มา: globalxetfs.com  วันที่: 26 กุมภาพันธ์ 2021
ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
3) KraneShares Electric Vehicles & Future Mobility ETF
ผลตอบแทนย้อนหลังกองทุน KraneShares Electric Vehicles & Future Mobility ETF ที่มา: kraneshares.com  วันที่: 26 กุมภาพันธ์ 2021
ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
ASP-POWER เหมาะกับใคร?
เหมาะกับผู้ที่สนใจลงทุนในเทรนด์พลังงานแห่งอนาคตสามรูปแบบอย่าง พลังงานทางเลือก แบตเตอรี่แบบลิเธียม และธุรกิจที่ได้รับประโยชน์จากการใช้พลังงานแห่งอนาคต
เหมาะกับผู้ที่ต้องการลงทุนล้อไปกับแนวโน้มของประธานาธิบดี โจ ไบเดน ที่เตรียมงบประมาณสนับสนุนพลังงานทางเลือก และรถยนต์ไฟฟ้าในอนาคต
เหมาะสำหรับผู้ที่สนใจในหุ้นหรือธุรกิจเกี่ยวกับพลังงานแห่งอนาคตทั้งโดยตรงและที่เกี่ยวข้อง ไม่เน้นลงทุนในบริษัท ที่มีชื่อเสียงหลัก ๆ เพียงอย่างเดียว สร้างข้อได้เปรียบในเชิงมูลค่า
เหมาะสำหรับผู้ที่ชื่นชอบกองทุนที่มีการจัดการแบบยืดหยุ่น สัดส่วนภายในปรับเปลี่ยนได้ตามผู้จัดการกองทุน เพื่อสร้างผลตอบแทนให้เหมาะสมกับสถานการณ์มากที่สุด
สร้างแผนและเปิดบัญชีกองทุนรวมกับ FINNOMENA สะดวก รวดเร็ว เปิดออนไลน์ ไม่ต้องส่งเอกสารให้ยุ่งยาก พร้อมเลือกซื้อกองทุนกว่า 1,000 กอง จาก 22 บลจ. ครอบคลุมทุกบลจ. ในประเทศไทย สร้างแผนและเปิดบัญชี คลิก: https://finno.me/open-plan
References
ASP-POWER-Sales-kit-IPO-Final2.pdf
https://batteryuniversity.com/learn/archive/is_lithium_ion_the_ideal_battery
https://copperalliance.org/wp-content/uploads/2017/06/2017.06-E-Mobility-Factsheet-1.pdf
https://kraneshares.com/resources/factsheet/2021_01_31_kars_factsheet.pdf
https://www.globalxetfs.com/funds/lit/
https://www.ishares.com/us/literature/fact-sheet/icln-ishares-global-clean-energy-etf-fund-fact-sheet-en-us.pdf
https://www.ishares.com/us/products/239738/ishares-global-clean-energy-etf
https://www.reuters.com/companies/006400.KS
https://www.reuters.com/companies/002460.SZ
https://www.reuters.com/companies/ALB.N
https://www.reuters.com/companies/DQ
https://www.reuters.com/companies/ENPH.OQ
https://www.reuters.com/companies/IFXGn.DE
https://www.reuters.com/companies/NIO.N
https://www.reuters.com/companies/PLUG.OQ
https://www.reuters.com/companies/SCCO.N
คำเตือน
ผู้ลงทุนควรศึกษาข้อมูลสำคัญของกองทุนโดยเฉพาะนโยบายกองทุน ความเสี่ยง และผลการดำเนินงานของกองทุน โดยสามารถขอข้อมูลจากผู้แนะนำก่อนตัดสินใจลงทุน | ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต | กองทุนนี้ลงทุนกระจุกตัวในหมวดอุตสาหกรรม  ผู้ลงทุนจึงควรพิจารณาการกระจายความเสี่ยงของพอร์ตการลงทุนโดยรวมของตนเองด้วย | ผู้ลงทุนอาจมีความเสี่ยงจากอัตราแลกเปลี่ยน เนื่องจากการป้องกันความเสี่ยงขึ้นอยู่กับดุลพินิจของผู้จัดการกองทุน | สอบถามข้อมูลเพิ่มเติมหรือขอรับหนังสือชี้ชวนได้ที่บริษัทหลักทรัพย์นายหน้าซื้อขายหน่วยลงทุน ฟินโนมีนา จำกัด ในช่วงเวลาวันทำการตั้งแต่ 09:00-17:00 น. ที่หมายเลขโทรศัพท์ 02 026 5100 และทาง LINE “@FINNOMENAPORT”
  แท็ก:
Advance
Article
ASP-POWER
FINNOMENA FUND REVIEW
FINNOMENA REVIEW
Long Content
Product Info
แชร์บทความ:
ผู้เขียน
Mr. Serotonin
สวัสดีครับทุกคน ปัจจุบันผมสนใจทางด้านการวิเคราะห์การลงทุนเชิงเทคนิค และการวิเคราะห์เศรษฐกิจในระดับประเทศ ยินดีที่ได้รู้จักทุกคนครับ